ملک بھر سے آئے ہوئے پیر بھائییوں کی داستان غم سننا ، ان کے زخمی دلوں پر مرہم رکھنا ، دینی اور دنیاوی معاملات میں رہنمائی اور اعانت کرنا ، ان کا معمول تھا۔دور دراز سے آئے مہمانوں کے کھانے پینے اور رہائش کا بندوبست خود کرتے۔ان مصروفیات کے ساتھ روزمرہ کے اوراد و وظائف ، عبادات و نوافل کی پابندی آپ کا روزانہ کامعمول تھا۔سفر و حضر میں نماز باجماعت کا اہتمام فرماتے۔نماز کے لیے جب اللہ کریم کی بارگاہ میں حاضر ہوتے تو عجب کیفیت پورے ماحول پر طاری ہو جاتی۔اپنے عقیدہ اور مسلک پر سختی سے کاربند ہونے کے باوجود تمام مسالک کے لوگ آپ کا بھی احترام کرتے۔علاقہ بھر میں جہاں میں کوئی مذہبی تنازع ہوتا اس کو حل کرنے کے لیے کوشاں ہو جاتے۔ملکی امور کے ساتھ بین الاقوامی حالات پر بھی آپ کی گہری نظر رہتی۔ایک مرتبہ سعودی حکومت میں امام احمد رضا بریلوی کے ترجمہ قرآن پر پابندی لگائی تو آپ نے عربی زبان میں ایک طویل خط سعودی عرب کے فرماں روا کوتحریر فرمایا۔آپ نے اس پابندی کو ہٹانے کے لیے نہ صرف بین الاقوامی حکمرانوں کو خطوط لکھے بلکہ پاکستان میں بھی ہے راے عامہ کو ہموار کرکے اپنی بات سعودی حکومت تک پہنچا ۔
Entity: پاکستان — Type: /location, /location/country, /organization/sports_team, /person, /organization